**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 09/09/2024**

**Αριθ. Πρωτ. 17309**

**ΑΠΟΣΠΑΣΜΑ**

# Από το πρακτικό της αριθμ. 31ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης 324**

**Εισήγηση στο Δημοτικό Συμβούλιο για διατήρηση κενωθέντος περιπτέρου και απομάκρυνση κουβουκλίου επί της οδού Καραγιαννοπούλου αριθμ. 1 στην Δημοτική Κοινότητα Λιβαδειάς.**

Στη Λιβαδειά σήμερα 06η Σεπτεμβρίου 2024 ημέρα Παρασκευή και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 16882/02-09-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 5 (πέντε) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1. Μίχας Δημήτριος

2. Καφρίτσας Δημήτριος –αν/κο μέλος κ. Τουμαρά Βασιλείου 2. Ταγκαλέγκας Ιωάννης

3. Αγνιάδης Παναγιώτης Αν και είχαν νόμιμα προσκληθεί

4. Τζουβάρας Νικόλαος –αν/κο μέλος κ. Καλλιαντάση Χρήστου

5. Παπαβασιλείου Αικατερίνη

Στη συνεδρίαση παραβρέθηκε και ο κύριος Αρκουμάνης Πέτρος - Δημοτικός Σύμβουλος Μειοψηφίας της Δημοτικής Παράταξης ΛΑΪΚΗ ΣΥΣΠΕΙΡΩΣΗ, δυνάμει της 6/2024 Απόφασης του Δημοτικού Συμβουλίου.

Ο Πρόεδρος της Δημοτικής Επιτροπής εισηγούμενος το 5ο θέμα της ημερήσιας διάταξης έθεσε υπόψη των μελών την υπ΄αριθμ. 62/2024 ομόφωνη απόφαση της Κοινότητας Λιβαδειάς σύμφωνα με την οποία εισηγείται στη Δημοτική Επιτροπή (μέσω του Τμήματος Εσόδων & Περιουσίας της Δ/νσης Οικονομικών) υπέρ της διατήρησης θέσης με την απομάκρυνση του κουβουκλίου του κενωθέντος περιπτέρου που βρίσκεται επί του πεζοδρομίου της οδού Καραγιαννοπούλου 01 στην Κοινότητας Λιβαδειάς.

Ακολούθως έθεσε υπόψη των μελών το υπ΄αριθμ. πρωτ.16475/26-08-2024 έγγραφο του Τμήματος Εσόδων & Περιουσίας της Δ/νσης Οικονομικών του Δήμου στο οποίο αναφέρονταιι:

*Με την περίπτ.3 της υποπαρ.ΣΤ.2. του άρθρου πρώτου του Ν.4093/12 (ΦΕΚ 222/12.11.2012 τεύχος Α’), όπως αντικαταστάθηκε από το άρθρο 76 του Ν. 4257/14 (ΦΕΚ 93/14.04.2014 τεύχος Α’), ορίζονται τα εξής:«3. Με απόφαση του δημοτικού συμβουλίου καθορίζονται οι θέσεις των περιπτέρων και αποτυπώνονται σε σχετικά τοπογραφικά διαγράμματα αρμόζουσας κλίμακας, στα οποία απεικονίζονται ευκρινώς και με βάση την τέχνη και την επιστήμη, το κουβούκλιο του περιπτέρου, ο περιβάλλον χώρος του και ο ευρύτερος κοινόχρηστος, περιβάλλων χώρος. Η ανωτέρω απόφαση εκδίδεται* ***μετά από γνώμη της οικείας δημοτικής ή τοπικής κοινότητας*** *και εισήγηση της Δημοτικής Επιτροπής. Με όμοια απόφαση, επιτρέπεται η μετατόπιση περιπτέρου, σύμφωνα με τις διατάξεις του άρθρου 20 του ν.δ. 1044/1971. Ειδικότερα και συμφώνα με τις διατάξεις του Ν. 4555/2018 , άρθρο 84 , παρ. 2β «Αρμοδιότητες συμβουλίου κοινότητας άνω των τριακοσίων (300) κατοίκων – αντικατάσταση του άρθρου 83 του Ν. 3852/2010» : «Το συμβούλιο της κοινότητας διατυπώνει επίσης , γνώμη και προτάσεις , είτε με δική του πρωτοβουλία είτε κατόπιν παραπομπής από τα αρμόδια όργανα του δήμου , για την αξιοποίηση των ακινήτων του δήμου που βρίσκονται στην κοινότητα , την κάθε μορφής εκμίσθωση ή παραχώρηση εκτάσεων εντός των ορίων αυτής , καθώς και την εκποίηση , εκμίσθωση , δωρεάν παραχώρηση χρήσης , ανταλλαγή και δωρεά , περιουσιακών εν γένει στοιχείων του δήμου που βρίσκονται στα όρια της κοινότητας» . Για τον καθορισμό των θέσεων περιπτέρων λαμβάνονται υπόψη οι εκάστοτε ισχύουσες διατάξεις που αφορούν στην προστασία του φυσικού, πολιτιστικού και αρχιτεκτονικού περιβάλλοντος, των δασικών περιοχών, των αρχαιολογικών και ιστορικών τόπων, της δημόσιας κυκλοφορίας, την αισθητική και λειτουργική φυσιογνωμία του αστικού περιβάλλοντος, καθώς και την εν γένει προστασία της κοινής χρήσης. Με τοπικές κανονιστικές αποφάσεις, καθορίζονται οι προδιαγραφές κατασκευής και τοποθέτησης των κουβουκλίων, ανάλογα με τις τοπικές ιδιαιτερότητες»Στην εγκύκλιο ΥΠ.ΕΣ. εγκ. 38/23463/06.06.2014 επισημαίνεται ότι ο καθορισμός (χωροθέτηση) των θέσεων περιπτέρων, αφορά τόσο σε νέες θέσεις όσο και σε αυτές που έχουν κενωθεί για οποιονδήποτε λόγο. Επιπλέον επισημαίνεται ότι εφεξής δεν νοείται η έννοια του "σχολάζοντος" περιπτέρου αλλά του "κενωθέντος". Κατά την πρώτη διαδικασία καθορισμού των θέσεων συνυπολογίζονται και τα κενωθέντα περίπτερα. Εφόσον κενωθεί, για οποιονδήποτε λόγο, περίπτερο μετά τη διαδικασία αυτή, για την παραχώρηση του δικαιώματος χρήσης ακολουθείται η εξής διαδικασία: Το δημοτικό συμβούλιο, με απόφαση η οποία εκδίδεται μετά από γνώμη της οικείας δημοτικής ή τοπικής κοινότητας και εισήγηση της Δημοτικής Επιτροπής, αποφασίζει αν θα διατηρηθεί το κενωθέν περίπτερο ή θα απομακρυνθεί. Αν αποφασιστεί η διατήρησή του, εφαρμόζεται η ως άνω διαδικασία****. Με την υπ’ αριθμ. 18173/22-09-2023 αίτηση για λύση σύμβασης μίσθωσης περιπτέρου επί του πεζοδρομίου της οδού Καραγιαννοπούλου 1 στη Λιβαδειά, που υποβλήθηκε από τον κα Κυρίτση Τριανταφυλλιά του Ευθυμίου μισθώτρια εκμετάλλευσης του περιπτέρου αυτού, λόγω μη οικονομικής βιωσιμότητας του περιπτέρου μιας και η λειτουργία του συγκεκριμένου περιπτέρου δεν αποφέρει πλέον κέρδη και προσκομίζει μόνο ζημίες στις οποίες δεν μπορεί να ανταπεξέλθει. Η παραπάνω αίτηση έγινε αποδεκτή με την υπ’ αριθμ. 219/24-10-2023 απόφαση της Οικονομικής Επιτροπής. Κατόπιν της λύσης σύμβασης μίσθωσης του περιπτέρου επί του πεζοδρομίου της οδού Καραγιαννοπούλου 1 στη Λιβαδειά, το περίπτερο καθίσταται κενωθέν.*** *Από την λύση της σύμβασης έως και σήμερα δεν έχει ενδιαφερθεί κανένας για την μίσθωση του παραπάνω περιπτέρου. Η τυχόν εκ νέου εκμίσθωση του περιπτέρου, θα πραγματοποιηθεί, με την διενέργεια πλειοδοτικής δημοπρασίας, κατά τις διαδικασίες που ορίζει το ΠΔ 270/81 και το άρθρο 192 παρ.1 του Ν. 3463/2006 «Κώδικας Δήμων και Κοινοτήτων» .Σύμφωνα με τις διατάξεις του άρθρου 74α της παρ. 1 του Ν.3852/2010 όπως αυτό τροποποιήθηκε από το άρθρο 9 του Ν.5056/2023-Αρμοδιότητες Δημοτικής Επιτροπής, κατά την οποία : «η Δημοτική Επιτροπή αποφασίζει την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, για έργα, μελέτες, προμήθειες και υπηρεσίες, καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του δήμου ή δημοσίους υπαλλήλους» . Κατόπιν των ανωτέρω και λαμβάνοντας υπόψη:*

1. *την περίπτ.3 της υποπαρ.ΣΤ.2. του άρθρου πρώτου του Ν.4093/12 (ΦΕΚ 222/12.11.2012 τεύχος Α’)*
2. *το άρθρο 76 του Ν. 4257/14 (ΦΕΚ 93/14.04.2014 τεύχος Α’)*
3. *την εγκύκλιο ΥΠ.ΕΣ. Εγκ. 38/23463/06.06.2014*
4. *τις διατάξεις του Ν. 4555/2018, άρθρο 84, παρ. 2β «Αρμοδιότητες συμβουλίου κοινότητας άνω των τριακοσίων (300) κατοίκων – αντικατάσταση του άρθρου 83 του Ν. 3852/2010»*
5. *το άρθρο 192 παρ.1 του Ν. 3463/2006 «Κώδικας Δήμων και Κοινοτήτων»*
6. ***την 18173/22-09-2023 αίτηση λύση σύμβασης μίσθωσης περιπτέρου επί του***

***πεζοδρομίου της οδού Καραγιαννοπούλου 1 στη Λιβαδειά,***

1. ***την υπ’ αριθμ. 219/24-10-2023 απόφαση της Οικονομικής Επιτροπής που έκανε αποδεκτή την λύση της σύμβασης.***
2. *την ανάγκη εξυπηρέτησης του καταναλωτικού κοινού*

***καλείστε***

*Να γνωμοδοτήσετε για την διατήρηση ή μη του κενωθέντος περιπτέρου, που βρίσκεται επί του πεζοδρομίου της οδού Καραγιαννοπούλου 1 στην Κοινότητα Λιβαδειάς και την απομάκρυνση του κουβουκλίου.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την **την 18173/22-09-2023 αίτηση λύση σύμβασης μίσθωσης περιπτέρου επί του πεζοδρομίου της οδού Καραγιαννοπούλου 1 στη Λιβαδειά,**

- **Την υπ’ αριθμ. 219/24-10-2023 απόφαση της Οικονομικής Επιτροπής που έκανε αποδεκτή την λύση της σύμβασης**

-Την αρ. 62/2024 απόφαση της Κοινότητας Λιβαδειάς

- Την συζήτηση μεταξύ των μελών της Δημοτικής Επιτροπής σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εισηγείται στο Δημοτικό Συμβούλιο υπέρ της διατήρησης θέσης με την απομάκρυνση του κουβουκλίου του κενωθέντος περιπτέρου που βρίσκεται επί του πεζοδρομίου της οδού Καραγιαννοπούλου 01 στην Κοινότητας Λιβαδειάς.

*.*

. **Η παρούσα απόφαση πήρε αριθμό 324/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Καφρίτσας Δημήτριος

2. Αγνιάδης Παναγιώτης

3. Τζουβάρας Νικόλαος

4. Παπαβασιλείου Αικατερίνη

ΠΙΣΤΟ ΑΠΟΣΠΑΣΜΑ

Λιβαδειά 09 -09-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ